- Hindi News
- National
- महू चुनाव याचिका सीडी के सत्यापन का प्रमाण पत्र किससे लिया जाए, फैसला सुरक्षित
महू चुनाव याचिका सीडी के सत्यापन का प्रमाण पत्र किससे लिया जाए, फैसला सुरक्षित
इंदौर | महू विधायक व भाजपा के राष्ट्रीय महासचिव कैलाश विजयवर्गीय के निर्वाचन के खिलाफ दायर चुनाव याचिका की सोमवार को हाई कोर्ट में सुनवाई हुई। चुनाव प्रचार के दौरान बनी मोहर्रम के जुलूस की सीडी के सत्यापन का प्रमाण पत्र किससे लिया जाए, इस आवेदन पर हाई कोर्ट ने सुनवाई पूरी कर फैसला सुरक्षित रख लिया है। वहीं हाई कोर्ट ने सरकार को निर्देश दिए हैं कि 2013 के पहले बनी मेट्रो की प्री-फिजिब्लिटी रिपोर्ट पेश की जाए। जस्टिस आलोक वर्मा की कोर्ट इस मामले की सुनवाई कर रही है। कांग्रेस नेता अंतरसिंह दरबार की ओर से अधिवक्ता रवींद्रसिंह छाबड़ा, विभोर खंडेलवाल पैरवी कर रहे हैं। दरबार की ओर से आवेदन प्रस्तुत किया गया था कि सीडी के सत्यापन के मामले में पुलिस हर बार अलग-अलग बयान दे रही है। लिहाजा यह तय किया जाए कि इसका प्रमाण पत्र कौन पेश करेगा। पिछली दो सुनवाई में पुलिस को आईटी एक्ट की धारा 65-बी में प्रमाण पत्र देना था, लेकिन तत्कालीन थाना प्रभारी दिनेश साहू ने प्रमाण पत्र नहीं दिया। इस पर जिम्मेदार तय करने के लिए आवेदन किया गया।
tgl_Latn sot_Latn hin_Deva hin_Deva hin_Deva